《山居 其三》
明代·释弘赞

鸟韵花香春自闹，窗閒林寂道如宜。一条楖栗逢溪度，半卷楞严倚树披。

高下随平田有在，玄黄忽略马何为。菩提妙法非空色，缘念未忘被物羁。

作者简介：弘赞（一六一一—一六八六），字在犙。新会人。俗姓朱。明思宗崇祯六年（一六三三），初入肇庆鼎湖莲花洞，翌年礼栖壑于蒲涧，剃染受具。以己事未明，遂度岭而北，遍参诸方。后归鼎湖，为二代住持，号草堂和尚。著有《木人剩稿》等百馀卷。清光绪《广州府志》卷一四一有传。